以丼為主打嘅superdon，有魚生類同熟食類，呢期要戒生冷嘢，唯有叫熟食類嘅丼啦。「日本產米使用店」，選材咁有要求，我覺得米飯可謂一碗丼飯嘅靈魂呢！午餐menu各有六款選擇，由於食唔到海鮮丼，我就喺右邊果六款度揀一刻先！日式鵝肝丼（$138，午餐定食包沙律及麵豉湯）賣相唔錯哦！鵝肝係高脂食物，偶爾品嘗就好；好一個燒鵝肝丼飯，美味之餘，可以將鵝油逼出，香氣四溢，淨係汁撈飯都可以滿足到我。鵝肝唔會一咬就散開，煎得幾完整呢！